સૌરાષ્ટ્ર અને દક્ષિણ ગુજરાતમાં પડી રહેલા ભારે વરસાદને કારણે અત્યાર સુધીમાં કુલ 28 લોકોનાં મોત થયા છે. જ્યારે 124 પશુઓના પણ મોત થયાના અહેવાલ મળી રહ્યા છે. હવામાન ખાતા દ્વારા સૌરાષ્ટ્ર અને દક્ષિણ ગુજરાતમાં હજુ ભારે વરસાદની આગાહી કરવામાં આવી છે. ગીર સોમનાથ અને ઉનામાં NDRFની 3 ટીમો તૈનાત કરવામાં આવી છે. ભાવનગર, તાપી, વલસાડ, સુરતમાં 1-1, જ્યારે બનાસકાંઠા, રાજકોટ, મહિસાગરમાં 1-1 ટીમ અને નવસારી, ગોધરા, અરવલ્લી, અમરેલીમાં 1-1 ટીમ તૈનાત કરવામાં આવી છે. તો વડોદરમાં 3 અને ગાંધીનગરમાં 2 ટીમ તૈનાત કરવામાં આવી છે. રાજ્યભરમાં કુલ 173 રસ્તાઓ બંધ થઈ ગયા છે, જ્યારે 3 નેશનલ હાઈ-વે અને 4 સ્ટેટ હાઈ-વે બંધ કરાયા છે. જ્યારે 156 પંચાયત રોડ અને અન્ય 8 રસ્તા બંધ કરાયા છે. એટલું જ નહીં, ભારે વરસાદને કારણે સૌરાષ્ટ્રના 91 જેટલા ગામોમાં વીજળી ગૂલ થઈ જતા અંધારપટ છવાઈ ગયો છે.